En o sieglo XVIII os maronins desembolicoron una estructura social feudal baixo a dominación parcial d'os drusos. En o periodo que o druso Baxir II (1788-1840) consiguió a independencia restecto a los otomans as guerras entre faccions enfeblioron a los drusos y os maronins creixioron en numero y poder, producindo-se muitas conversions relichiosas a lo cristianismo d'os maronins. En 1841 esclató una guerra etnica entre os drusos e maronins. En 1869 os cristians se reveloron pa demandar una reforma territorial y esta revuelta fue esclafata producindo-se unas mortaleras que en Xouf significoron 10.000 muertes entre cristians y drusos. Esto estió enchaquia pa que Francia ninviase o suyo exercito pa protecher a los maronins y imposar un estatuto especial semiautomo en o Mont de Liban dentro de l'Imperio Otomán. A mitat d'os drusos d'o Mont de Liban fuyió ta Siria.